VI ARHITEKTUURIVÕISTLUSED; EKSPERTTEGEVUS  1. Arhitektide osalemine arhitektuurivõistlustel reguleeritakse Eesti Arhitektide Liidu arhitektuurivõistluste  korraldamise juhendiga.  2. Osaledes žüriides ja ekspertkomisjonides tuleb arhitektil olla otsuste tegemisel ja hääle andmisel täiesti erapooletu. Asjaolude korral, mis võivad kahtluse alla seada arhitekti erapooletuse, tuleks žürii tööst või ekspertiisi tegemisest loobuda. Selliseks asjaoluks võib olla arhitekti osalus või vastutus töö teostanud büroos, sugulusvahekord jms.  3. Žüriiliikmete mõjutamine omakasupüüdlikel eesmärkidel on eksimus kutse-eetika vastu.  4. Kui mingile objektile on  korraldatud arhitektuurivõistlus ning tulemustest hoolimata saab tellimuse sellele objektile teine arhitekt, peab tellimuse saanud arhitekt sellest informeerima Eesti Arhitektide Liitu.